kalixlouiis/myanmar-wikipedia-corpus huggingface dataset:
ထိုအဖွဲ့အစည်းသည် ဆင်းရဲနွမ်းပါးသောကလေးများအား သင်ထောက်ကူပစ္စည်းများ ထောက်ပံ့ခြင်းနှင့် ကျန်းမာရေးနှင့် ပညာရေးဝန်ဆောင်မှုများ ပေးခဲ့သည်။
နိုင်ငံရေး ၂၀၂၁ ခုနှစ် မြန်မာနိုင်ငံ အာဏာသိမ်းပြီးနောက်တွင် သူမသည် အာဏာသိမ်းမှု ဆန့်ကျင်ရေး ဆန္ဒပြပွဲများစွာတွင် ပါဝင်လှုပ်ရှားခဲ့ခြင်းကြောင့် တောခိုရန် ဖြစ်လာခဲ့သည်။
အခြားသော ထင်ရှားကျော်ကြားသူ အများအပြားနှင့် အတူ အာဏာဖီဆန်ရေး ပြည်သူ့လှုပ်ရှားမှု (CDM) တွင် ပါဝင်ရန် တောင်းဆိုခဲ့ပြီး ပြည်ထောင်စု လွှတ်တော် ကိုယ်စားပြု ကော်မတီကို ထောက်ခံခဲ့သည်။
ယင်းအတွက်ကြောင့် အများပြည်သူ ငြိမ်းချမ်းတည်ငြိမ်ရေးကို နှောင့်ယှက်ရန် လှုံ့ဆော်မှုဖြင့် တရားစွဲဆိုခြင်း ခံခဲ့ရသည်။
၂၀၂၁ ခုနှစ် ဇူလိုင်လ ၃ ရက်နေ့တွင် တပ်မတော်သားများက လမ်းမတော်မြို့နယ်ရှိ သူမ၏ မိသားစုနေအိမ်သို့ ရောက်ရှိလာပြီး စစ်အစိုးရက နေအိမ်အား ချိတ်ပိတ်သိမ်းယူလိုက်ကြောင်း ကြေညာခဲ့သည်။
နောက်ပိုင်းတွင် သူမသည် ကျောင်းသားလက်ရုံးတပ်တော် ဟု လူသိများသော တော်လှန်ရေးအဖွဲ့တွင် ပါဝင်ခဲ့ပြီး လက်ရှိတွင် ဘဏ္ဍာရေးမှူး အဖြစ် တာဝန်ထမ်းဆောင်နေသည်။
စစ်ရေးသင်တန်းဆင်းပွဲ အခမ်းအနားတွင် သူမသည် လက်ဖြောင့်တပ်သားဆုကို ရရှိခဲ့သည်။
ကိုးကား ပြင်ပလင့်ခ်များ Burma VJ နှင့် ဟန်နီနွေဦးတို့၏ အထူးအင်တာဗျူး ကဏ္ဍ:မြန်မာ အမျိုးသမီး သရုပ်ဆောင်များ ကဏ္ဍ:ရခိုင် တိုင်းရင်းသားများ။
| language = မြန်မာဘာသာ | leader_title = တည်ထောင်သူ | leader_name = | budget = | website = }} နိုင်ငံတကာပြိုင်ပွဲ Miss Eco International ခုနှစ်ကိုယ်စားပြုသူမြို့နယ်နေရာရရှိမှုအထူးဆုများ ၂၀၁၆နန်းဆိုင်လိမ့်ခမ်း UnplacedTop 10 - National Costume & Eco dress ၂၀၁၇မေမြတ်နိုးခင်ဆန်ကာတင် ၂၀ဦးTop 7 - Body fitness ၂၀၁၈ခခစံUnplacedMiss Eco Teen ၂၀၁၉သိုင်းသူသူသွေးUnplacedMiss Multimedia ၂၀၂၁နန်းဝေဝေထွန်းcolspan="2" ၂၀၂၂မေမွန်ဆန်ကာတင် ၂၀ဦးTop 11 - Best Eco Dress။
အမေရိကန်ပြည်ထောင်စု အာကာသတပ်မတော်သည် အာကာသအခြေစိုက် အမေရိကန်တပ်မတော်၏ တပ်ဖွဲ့ခွဲတစ်ခုဖြစ်ပြီး လက်ရှိသီးသန့်အာကာသတပ်မတော်တစ်ခုလည်းဖြစ်သည်။
အမေရိကန်လေတပ်နှင့်အတူ အာကာသတပ်မတော်သည်လည်း လေတပ်မတော်ဌာန၏ လက်အောက်၌ပါဝင်ရာ လေတပ်မတော်အတွင်းရေးမှူးက ကြီးကြပ်သည်။
အဆိုပါအတွင်းရေးမှူးသည် ကာကွယ်ရေးဝန်ကြီးထံ အစီရင်ခံရပြီး အထက်လွှတ်တော်၏ အတည်ပြုချက်ဖြင့် သမ္မတကခန့်အပ်ထားသော အရပ်သားနိုင်ငံရေးရာထူးဖြစ်သည်။
အာကာသစစ်ဆင်ရေးမှူးချုပ်သည် အာကာသတပ်မတော်၏ အကြီးအကဲဖြစ်ပြီး ရာထူးအကြီးဆုံးအရာရှိလည်းဖြစ်သည်။
အာကာသစစ်ဆင်ရေးမှူးချုပ်သည် အာကာသတပ်မတော်၏ တပ်ဖွဲ့များအားလုံးကို ကြီးကြပ်ကွပ်ကဲပြီး ပူးတွဲစစ်ဦးစီးချုပ်များအဖွဲ့ (Joint Chiefs of Staff) တွင်လည်း အဖွဲ့ဝင်တစ်ဦးအဖြစ် တာဝန်ထမ်းဆောင်သည်။
အာကာသတပ်မတော်၏ မူလဇစ်မြစ်သည် စစ်အေးကာလအစ၌ ခြေရာခံရာ ၁၉၄၅ ခုနှစ်တွင် ကြည်း-လေတပ်မတော်သည် အာကာသဆိုင်ရာတို့ကို စတင်ဆောင်ရွက်ခဲ့သည်။
၁၉၅၄ ခုနှစ်တွင် ဗိုလ်ချုပ်ကြီး ဘားနက် ရှရီဗာသည် တပ်မတော်အတွင်း၌ အာကာသဆိုင်ရာအတွက် အဖွဲ့စည်းတစ်ခုကို စတင်ဖွဲ့စည်းခဲ့ရာ ယခုအခါ အာကာသစနစ် စစ်ဌာနချုပ်အဖြစ်တည်ရှိသည်။
စစ်ဘက်ဆိုင်ရာ အာကာသတပ်ဖွဲ့များကို လေတပ်မတော်၏ စစ်ဌာနချုပ်များအဖြစ် ဖွဲ့စည်းခဲ့ရာမှ နောက်ပိုင်းတွင် လေတပ်အာကာသစစ်ဌာနချုပ်သို့ ပေါင်းစည်းခဲ့သည်။
အာကာသတပ်မတော်သည် ဗီယက်နမ်စစ်ပွဲအတွင်း တိုက်ခိုက်ရေးထောက်ပံ့မှု စစ်ဆင်ရေးများကို ပထမဆုံးစတင်လုပ်ဆောင်ခဲ့သည်။
အာကာသတပ်မတော်ကို ပထမဆုံးသော အဓိကအသုံးချမှုမှာ ပင်လယ်ကွေ့စစ်ပွဲတွင်ဖြစ်သည်။
ယင်းအာကာသတပ်သည် အမေရိကန်ဦးဆောင်သော ညွန့်ပေါင်းအဖွဲ့အတွက် အလွန်အရေးကြီးကြောင်း သက်သေပြခဲ့ရာ တစ်ခါတစ်ရံထိုစစ်ပွဲကို ပထမ"အာကာသစစ်ပွဲ" ဟုလည်း ခေါ်ဆိုကြသည်။
အာကာသတပ်မတော် ဖွဲ့စည်းရေးအတွက် ပထမဆုံးအကြိမ် ဆွေးနွေးမှုများသည် ၁၉၅၈ ၌ဖြစ်ပြီး ၁၉၈၂ တွင်လည်း သမ္မတရော်နယ် ရေဂင်သည်လည်း အဆိုပါကိစ္စအတွက် ထည့်သွင်းစဉ်းစားခဲ့သည်။
၂၀၀၁ ခုနှစ် အာကာသကော်မရှင်သည် ၂၀၀၇ နှင့် ၂၀၁၁ ခုနှစ်များအကြားတွင် အာကာတပ်ခွဲများ (Space Corps) ဖန်တီးရန်အတွက်‌ တောင်းဆိုခဲ့ပြီး ၂၀၁၇ တွင် အမေရိကန် ကွန်ဂရက်လွှတ်တော်၌လည်း ထိုကိစ္စအတွက် ပါတီနှစ်ဖွဲ့ပေါင်း၍ အဆိုပြုခဲ့ကြသည်။
၂၀၁၉ ခုနှစ် ဒီဇင်ဘာလ ၂၀ ရက်နေ့တွင် အမေရိကန်ပြည်ထောင်စု အာကာသတပ်မတော်အက်ဥပဒေကို အမျိုးသားကာကွယ်ရေး လုပ်ပိုင်ခွင့်အက်ဥပဒေ၏ တစ်စိတ်တစ်ပိုင်းအဖြစ် လက်မှတ်ရေးထိုးခဲ့ပြီး လေတပ်အာကာသစစ်ဌာနချုပ်နှင့် အခြားလေတပ်အာကာသဆိုင်ရာ အစိတ်အပိုင်းများကိုစုပေါင်း၍ အမေရိကန်ပြည်ထောင်စု အာကာသတပ်မတော်အဖြစ် ဖွဲ့စည်းခဲ့သည်။
တာဝန် အမေရိကန်ပြည်ထောင်စု အာကာသတပ်မတော်အက်ဥပဒေအရ အမေရိကန်ပြည်ထောင်စု အာကာသတပ်မတော်သည် "အမေရိကန်ပြည်ထောင်စုအတွက် အာကာသ၌ လွတ်လပ်စွာဆောင်ရွက်ခွင့်ကို ပံ့ပိုးပေးရန်"နှင့် "ရေရှည်တည်တံ့သော အာကာသဆိုင်ရာ ဆောင်ရွက်မှုများကို ပံ့ပိုးပေးရန်" လေ့ကျင့်သင်ကြားထားသည်ဖြစ်၍ အာကာသထဲ၌ အမေရိကန်ပြည်ထောင်စု၏ အကျိုးစီးပွားများကို ကာကွယ်ရန်၊ အာကာသအတွင်း ကျူးကျော်ရန်စမှုများကို ဟန့်တားရန်၊ အာကာသစစ်ဆင်ရေးများကို လုပ်ဆောင်ရန်စသော တာဝန်များကိုဖော်ပြထားသည်။
၂၀၂၀ ဩဂုတ် ၁၀ တွင် အာကာသတပ်မတော်သည် "အာကာသစွမ်းအား" (Spacepower: Doctrine for Space Forces) အမည်ရှိသော စစ်ဖက်ရေးရာအဆိုကို ချမှတ်ခဲ့သည်။
ထိုအဆိုထဲတွင် အာကာသတပ်မတော်သည် အမေရိကန်ပြည်ထောင်စု၏ တိုးတက်ရေးနှင့် လုံခြုံရေးတို့အတွက် ၎င်း၏အုတ်မြစ်တာဝန်သုံးခုကို အောက်ပါအတိုင်းသတ်မှတ်သည်။
အာကာသနယ်မြေအတွင်း လွတ်လပ်စွာလုပ်ဆောင်ခွင့်ကို ပေးစွမ်းရန် ပူးတွဲစစ်ဆင်ရေးများ၏ ထိရောက်မှုကို ပေးစွမ်းနိုင်ရန် အမျိုးသားရေးရည်မှန်းချက်များ ပြည့်မီအောင်စွမ်းဆောင်နိုင်သော အမေရိကန်အမျိုးသားခေါင်းဆောင်မှုကို လွတ်လပ်သော ရွေးချယ်မှုများ ပေးစွမ်းရန် အာကာသတပ်ဖွဲ့၏ ပင်မစွမ်းရည်ငါးခုမှာ အောက်ပါအတိုင်းဖြစ်သည်။
အာကာသလုံခြုံရေး (Space security) တိုက်ခိုက်ရေးစွမ်းအားထုတ်ဖော်ပြသမှု (Combat power projection) အာကာသဆိုင်ရာရွေ့လျားမှုနှင့် ထောက်ပံ့ပို့ဆောင်ရေး (Space mobility and logistics) အချက်အလက်ဆိုင်ရာရွေ့လျားမှု (Information mobility) အာကာသပိုင်နက်တက်သိမှု (Space domain awareness) အာကာသစွမ်းအင်ဆိုင်ရာ ကျွမ်းကျင်မှုများအတွက် လိုအပ်သော အာကာသစွမ်းအင်ဆိုင်ရာ ပညာရပ်ခုနစ်ခုကိုလည်း အောက်ပါအတိုင်းဖော်ပြထားသည်။
ဂြိုဟ်ပတ်လမ်းစစ်ဆင်ရေး အာကာသလျှပ်စစ်သံလိုက်စစ်ဆင်ရေး အာကာသတိုက်ပွဲစီမံခန့်ခွဲမှု အာကာသဝင်ရောက်မှုနှင့် တည်တံ့ခိုင်မြဲရေး စစ်ထောက်လှမ်းရေး ဆိုက်ဘာစစ်ဆင်ရေး အင်ဂျင်နီယာပညာနှင့် ရယူမှုများ ရာထူးအဆင့်များ ပြန်တမ်းဝင် အရာရှိများ အခြားအဆင့်များ ဘတ်ဂျတ် အသုံးစရိတ်၂၀၂၀ ၂၀၂၁၂၀၂၂ (ခွင့်ပြု)၂၀၂၃ (ပြဋ္ဌာန်း)လည်ပတ်မှုနှင့် ပြုပြင်ထိန်းသိမ်းမှု$၄၀,၀၀၀,၀၀၀$၂,၄၉၂,၁၁၄,၀၀၀$၃,၆၁၁,၀၁၂,၀၀၀$၄,၀၈၆,၈၈၃,၀၀၀ဝယ်ယူရေး —$၂,၃၁၀,၉၉၄,၀၀၀$၂,၇၈၇,၃၅၄,၀၀၀$၄,၄၆၂,၁၈၈,၀၀၀သုတေသန၊ ဖွံ့ဖြိုးတိုးတက်မှု၊ စမ်းသပ်မှုနှင့် စစ်ဆေးအကဲဖြတ်မှု —$၁၀,၅၄၀,၀၆၉,၀၀၀$၁၁,၇၉၄,၅၆၆,၀၀၀$၁၆,၆၃၁,၃၇၇,၀၀၀တပ်မတော်သားများ———$၁,၁၀၉,၄၀၀,၀၀၀စုစုပေါင်း$၄၀,၀၀၀,၀၀၀$၁၅,၃၄၃,၁၇၇,၀၀၀$၁၈,၁၉၂,၉၃၂,၀၀၀$၂၆,၂၈၉,၈၄၈,၀၀၀ ကိုးကား ကဏ္ဍ:အာကာသစစ်ဆင်ရေး ကဏ္ဍ:အမေရိကန်ပြည်ထောင်စု အာကာသတပ်မတော် ကဏ္ဍ:၂၀၁၉ အမေရိကန်ပြည်ထောင်စုရှိ ဖွဲ့စည်းထားမှုများ။
အိပ်မက်ငိုတော(Crying forest)သည် CANAL+ Myanmar Productionနှင့် Taurus V Production တို့မှ ရိုက်ကူးသည့် စိတ်ကူးယဉ်သည်းထိတ်ရင်ဖို ရုပ်သံဇာတ်လမ်းတွဲ ဖြစ်သည်။
အပိုင်း(၁၀)ပိုင်းပါဝင်ပြီး အပတ်စဉ် ကြာသပတေးနေ့၊ ည၈နာရီတွင် ပြသခဲ့သည်။
၂၀၂၂ခုနှစ်၊နိုဝင်ဘာ၃ရက်‌နေ့တွင် CANAL+ Zatlennတွင် စတင်ထုတ်လွှင့်ပြီး ၂၀၂၃ ခုနှစ်၊ ဇန်နဝါရီ ၅ ရက်နေ့တွင် ဇာတ်သိမ်းပိုင်းထုတ်လွှင့်ခဲ့သည်။
http://www.myanmarcelebrity.com/2022/10/blog-post_13.html?m=1https://www.myanmaplatform.com/m/a/64725.html သရုပ်ဆောင်များ ဘုန်းမြတ် အဖြစ် အောင်မင်းခန့် သက်ပိုင် အဖြစ် သျှင်မြတ် ဂျူးဂျူး အဖြစ် ထွဋ်မြတ်ရွှေရည် ရှိန်း အဖြစ် ရှိန်းတင်ထူး ရတီ အဖြစ် ရတနာဗိုလ် ဖူးဖူးအဖြစ် နော်ဖောအယ်ထား ကိုးကား ကဏ္ဍ: မြန်မာ ရုပ်သံဇာတ်လမ်းတွဲများ။
ချိုခါးဆိမ့်သက် အချစ်တစ်ခွက်(Brew Me A Favor)သည် CANAL+ Myanmar Productionနှင့် Bonanza Production တို့မှ ရိုက်ကူးသော ဒရမ်မာ ဇာတ်လမ်းတွဲရှည်ဖြစ်သည်။
နာရီဝက်ကြာမြင့်သော အပိုင်း(၉၀)ပါဝင်ပြီး ၂၀၂၂ခုနှစ်စက်တင်ဘာ၁၂ရက်မှ ၂၀၂၃ ဇန်နဝါရီ ၅ရက်အထိ အပတ်စဉ် တနင်္လာမှ သောကြာနေ့ည၇:၃၀တွင် CANAL+ Zatlennမှာ ပြသခဲ့သည်။
http://www.myanmarcelebrity.com/2023/01/blog-post_85.html?m=1 သရုပ်ဆောင်များ မုဒြာ အဖြစ် ကူးကူးဇင်‌အောင် 'သော်ထွဋ် အဖြစ် အေးချမ်း‌မောင် ဘုန်းခန့် အဖြစ် ဟိန်းသစ်စ ဂျူလီယာ အဖြစ် ဆုထက် မေသက် အဖြစ် စိုးမိုးကြည် နေဇင် အဖြစ် စစ်မင်းထက် သူရအောင် အဖြစ် နေ့သစ်အေးမောင် နွယ်နီ အဖြစ် ဂိုဂို ပင်ကီ အဖြစ် မှူး ငယ်ငယ်တိုး အဖြစ် နွေးနွေးချစ်ဖွယ် ကိုစိုး အဖြစ် ကွန်း ဒေါ်စောခင် အဖြစ် ခင်သန်းနွယ်(ရှုမ၀) တိုးဝင်း အဖြစ် မင်းသူ တိုးမင်း အဖြစ် ရဲမွန် ဒေါ်ရွှေစင် အဖြစ် သာသာ ဒေါ်ခင်ထား အဖြစ် တင်ဇာဝင်းပြည့် လင်းထက် အဖြစ် စည်သူရဲထွဋ် ကောင်းခန့်မင်း အဖြစ် ဟိန်းသန့်စ နစ်ကီ အဖြစ် ရောင်ပြန် စင်သီယာ အဖြစ် သရဖီ ဇာတ်လမ်းအကျဉ်း ဘုန်းခန့်နှင့်သော်ထွဋ်တို့သည် ဝမ်းကွဲညီအစ်ကို ဖြစ်ကြပြီး သော်ထွဋ်မှာ ဒေါ်‌စောခင်ဧ။
်‌မြေးအကြီးဆုံးဖြစ်သော်လည်း သူ၏အမေဒေါ်မေသက်၏လုပ်ရပ်များကြောင့် သူ၏အဖေထွက်ပြေးသွားခဲ့သည်ဟု ဒေါ်စောခင်က ထင်ခဲ့သောကြောင့် ဆွေမျိုးအသိုင်းအဝိုင်းတွင် ဖယ်ကျဉ်ခြင်းကို ခံခဲ့ရသည်။
တစ်ဖက်တွင် မုဒြာ၏ ‌‌‌‌‌‌အမေသည်သော်ထွဋ်အဖေ“ဦးတိုးဝင်း”၏ အငယ်အနှောင်း အဖြစ် ဒေါ်မေသက်က ထင်ခဲ့သည်။
မုဒြာတို့ မိသားစုသည် ကော်ဖီစိုက်ပျိုးရေးကို လုပ်ကိုင်ပြီး သူမ၏အဘိုးဆုံး‌‌ပါးသွားသောအခါ သူမတို့၏ မြေကွက်ကို ‌ဒေါ်စောခင်က ပြန်လည်သိမ်းယူခဲ့သည်။
သော်ထွဋ်သည် နိုင်ငံခြားမှာ ပညာသင်ပြီး ပြန်လာသောအခါ သူ၏အဘွားက ကော်ဖီလုပ်ငန်းလုပ်ရန် တိုက်တွန်းသောကြောင့် LaLune ကော်ဖီလုပ်ငန်းအစ ကော်ဖီမှုန့်ထုတ်လုပ်ရေးလုပ်ငန်းကို စတင်ခဲ့သည်။
မုဒြာသည် သူမ‌‌အမေမှ နာတာရှည်ရောဂါဖြစ်သဖြင့် သူမ၏အရင်မြေကွက်တွင် ကော်ဖီစိုက်ပျိုးသူ အလုပ်သမားအဖြစ်ပြန်လည်ဝင်ရောက်ကာ ဒေါ်စောခင်‌ထံကျန်သော အကြွေးကို ဆပ်ရန်ကြိုးစားခဲ့သည်။
ဘုန်းခန့်သည် ဆိုးသွမ်းသူဖြစ်ပြီး မုဒြာနှင့်တွေ့ဆုံပြီးနောက် ကော်ဖီလုပ်ငန်းကို ဝင်ရောက်လာသည်။
ဘုန်းခန့်‌‌အဖေဦးတိုးဝင်းသည် သူ့တူသော်ထွဋ်အား သူ၏ပိုင်ဆိုင်မှုများကို ကျူးကျော်လာနိုင်သည်ဟု ထင်သောကြောင့် ကော်ဖီလုပ်ငန်း ပျက်စီးရန် အမျိုးမျိုးဆောင်ရွက်တော့သည်။
ကိုးကား ကဏ္ဍ: မြန်မာ ရုပ်သံဇာတ်လမ်းတွဲများ။
ဗလာစာအုပ်(Trapped)သည် CANAL+ Myanmar Productionနှင့် Forever Groupတို့ ရိုက်သည့် စိတ်ကူးယဉ် ထိတ်လန့်ဖွယ် ရုပ်သံဇာတ်လမ်းတွဲဖြစ်သည်။
ဤရုပ်သံဇာတ်လမ်းတွဲကို ၂၀၂၂ခုနှစ် ဇွန်လ ၂ရက်နေ့တွင် Canal+ Zatlennတွင် စတင်ထုတ်လွှင့်ခဲ့ပြီး ဇာတ်သိမ်းပိုင်းကို ၂၀၂၂ခုနှစ် ဩဂုတ်လ ၄ရက်တေ့တွင် ထုတ်လွှင့်ခဲ့ပါသည်။
သရုပ်ဆောင်များ ဖုန်းသီရိကျော် အောင်ဇေယျမင်းထင် နန်းအိန္ဒြေ အေးမင်းဟိန်း စွမ်းထက်ညီညီ ဝမ်းဝမ်း ဇာတ်လမ်းအကြောင်း ကျောင်းသားကျောင်းသူ ၆ ယောက်နှင့် ဆရာ ၁ ယောက်သည် ကျောင်းတွင်းပွဲတစ်ခုအတွက် ညပိုင်းတွင် ပြင်ဆင်နေစဉ် စာကြည့်တိုက်ရှိ ထူးဆန်းသော စာအုပ်တစ်အုပ်ကို တွေ့ခဲ့ရာမှ သူတို့အားလုံး စာအုပ်ထဲသို့ ရောက်ရှိသွားခဲ့ပြီး စာအုပ်ထဲမှ ပြန်ထွက်နိုင်ရန် ပ‌‌ရလောကမှ နာမည်ကြီး ဇာတ်ကောင်များအား အနိုင်ယူရန် ကြိုးပမ်းကြသော ဇာတ်လမ်းဖြစ်သည်။
ကိုးကား https://myyangon.com.mm/mm/article/myanmar-horror-series-trapped http://www.myanmarcelebrity.com/2022/09/blog-post_88.html?m=1 https://celegabar.com/cele-news/28429 ကဏ္ဍ: မြန်မာ ရုပ်သံဇာတ်လမ်းတွဲများ။
ရားလ်သဲမျိုးနွယ်စုများကို မီဇိုရမ်ပြည်နယ်တွင် တွေ့ရှိရပြီး၊ ကလေးမြို့၊ တာဟန်းရပ်ကွက်တွင်လည်း အများဆုံး တွေ့ရှိနိုင်သည်။
ရားလ်သဲမျိုးနွယ်စုများ၏ စုစုပေါင်းလူဦးရေသည် ၅,၀၀၀ ဝန်းကျင်ရှိပြီး မီဇိုရမ်နှင့် မြန်မာနိုင်ငံရှိ မြို့ရွာအမျိုးမျိုးနှင့် ရားလ်သဲဘာသာစကားကို ယနေ့ လူပေါင်း ၂၀၀၀-၅၀၀၀ ခန့်သာ အသုံးပြုကြသည်။
ရားလ်သဲများကို အဓိကအားဖြင့် Kawlni, Siakeng, Khelte နှင့် Lelhchhun မျိုးနွယ်စု (၄) ခုအဖြစ် ပိုင်းခြားထားသည်။
ကဏ္ဍ:အိန္ဒိယ လူမျိုးများ။
ရားလ်သဲဘာသာစကား (Ralte Pau) သည် အိန္ဒိယ၏ ကူကီး-ချင်းဘာသာစကားဖြစ်သည်။
ဤဘာသာကို လူတစ်ထောင်အောက်သာ ပြောဆိုနိုင်တော့သည်။
ကဏ္ဍ:ကူကီး-ချင်းနွယ် ဘာသာစကားများ ကဏ္ဍ:အသင်းဝင်မှသာ ရနိုင်သည့် အကြောင်းအရာသို့ လင့်ချိတ်ထားသော စာမျက်နှာများ။
upright=1.35|alt=Geologic time scale proportionally represented as a log-spiral. The image also shows some notable events in Earth's history and the general evolution of life.|thumb|ကမ္ဘာမြေသမိုင်း၏ အဓိကဖြစ်ရပ်အချို့နှင့်အတူ လော့ဂရစ်သမ်-ခရုပတ်ပုံအဖြစ် အချိုးကျကိုယ်စားပြုသည့် ဘူမိဗေဒအချိန်စကေးဖော်ပြချက်ပုံဖြစ်သည်။
Megaannus (Ma) သည် နှစ်ပေါင်း ၁ သန်း (၁၀၆) ကို ကိုယ်စားပြုသည်။
ဘူမိခေတ် သို့မဟုတ် ဘူမိဗေဒဆိုင်ရာ အချိန်ကာလ()သည် ကမ္ဘာမြေ၏ ကျောက်စိုင်ကျောက်သား မှတ်တမ်းအပေါ်မူတည်၍ ကိုယ်စားပြုဖော်ပြထားသည့် အချိန်ကာလ သတ်မှတ်ချက်ဖြစ်သည်။
alt=Geologic time scale with proportional representation of eons/eonothems and eras/erathems. Cenozoic is abbreviated to Cz. The image also shows some notable events in Earth's history and the general evolution of life.|thumb| မဟာကပ်များ/မဟာကပ်အဆင့် ကျောက်လွှာဆင့်စဉ်စနစ်များ နှင့် ကပ်များ/ကပ်အဆင့် ကျောက်လွှာဆင့်စဉ်စနစ်များ၏ အချိုးကျကိုယ်စားပြုမှုဖြင့် ဖော်ပြထားသော ဘူမိဗေဒအချိန် အတိုင်းအထွာ။
Cz သည် Cenozoic ၏အတိုကောက်ဖြစ်သည်။
ပုံတွင် ကမ္ဘာမြေသမိုင်းတွင် ထင်ရှားသော အဖြစ်အပျက်အချို့နှင့် သက်ရှိများ၏ ယေဘူယျ ဆင့်ကဲဖြစ်စဉ်များကိုလည်း ပြသထားသည်။
Megannus (Ma) သည် နှစ်တစ်သန်း (၁၀၆) ကို ကိုယ်စားပြုသည်။
thumb| နာရီအဖြစ် ကိုယ်စားပြုသည့် ဘူမိဗေဒ အချိန်စကေး၏ အလှည့်ကျကိုယ်စားပြုမှု။
(မှတ်ချက် - ဘူမိဗေဒဆိုင်ရာ အချိန်ကာလသည် တစ်ကြောင်းသွား မျဉ်းဖြောင်းသဏ္ဌာန်ဖြစ်ပြီး သံသရာစက်ဝန်းကဲ့သို့ အဝိုင်းသဏ္ဌာန် မဟုတ်ပါ။
) ၎င်းသည် Chronostratigraphy (အချိန်ကာလနှင့် ကျောက်လွှာများ၏ ပတ်သက်ဆက်နွယ်မှု လေ့လာခြင်း လုပ်ငန်းစဉ်) နှင့် Geochronology (ကျောက်များ၏သက်တမ်းကို ဆုံးဖြတ်ရန်ရည်ရွယ်သည့် ဘူမိဗေဒပညာဆိုင်ရာ သိပ္ပံနည်းကျလေ့လာမှု ပညာရပ်ခွဲ) ကို အသုံးပြုသည့် အချိန်နှင့်တပြေးညီ အချိန်ကာလ ပြန်လည်ကောက်ယူသည့် စနစ်တစ်ခုဖြစ်သည်။
၎င်းကို ဘူမိဗေဒ ပညာရှင်များ၊ နိခါတကဗေဒ ပညာရှင်များ၊ ဘူမိရူပဗေဒ ပညာရှင်များ၊ ဘူမိဓာတုဗေဒ ပညာရှင်များ အပါအဝင် ကမ္ဘာမြေ သိပ္ပံပညာရှင်များက အဓိကအားဖြင့် အသုံးပြုကြသည်။
ကျောက်သားအလွှာများနှင့် ကျောက်အမျိုးအစားတို့၏ ဆက်နွယ်မှုကို လေ့လာခြင်း နှင့် ဘူမိအတိတ်ကာလ၏ သံလိုက်စက်ကွင်း ဂုဏ်သတ္တိများနှင့် ကျောက်ဖြစ်ရုပ်ကြွင်းများကဲ့သို့သော အင်္ဂါရပ်များကို ခွဲခြားသတ်မှတ်ခြင်းတို့ဖြင့် အချိန်ကာလသတ်မှတ်မှုကို တီထွင်ခဲ့သည်။
ဘူမိဗေဒအချိန်၏ စံချိန်စံညွှန်းသတ်မှတ်ထားသော နိုင်ငံတကာယူနစ်များ၏ အဓိပ္ပါယ်ဖွင့်ဆိုခြင်း သည် နိုင်ငံတကာ ဘူမိဗေဒသိပ္ပံအဖွဲ့ (IUGS) ၏ ဖွဲ့စည်းပုံအခြေခံဥပဒေဆိုင်ရာ နိုင်ငံတကာ ကော်မရှင် (ICS) ၏ တာဝန်ဖြစ်သည်။
ဘူမိဗေဒအချိန်ကို ပိုင်းခြားသတ်မှတ်ရန် အသုံးပြုသော နိုင်ငံတကာ သက်တမ်းအလိုက်ကျောက်လွှာစဉ် ဇယားကားချပ် () အား သက်တမ်းအလိုက်ကျောက်လွှာ အုပ်စုများကို ဘူမိကာလဆိုင်ရာ ယူနစ်များအဖြစ် သတ်မှတ်ရန်အတွက် တစ်ဖန်အသုံးပြုပါသည်။
ယူနစ်သတ်မှတ်မှုများ သက်တမ်းအလိုက် ကျောက်လွှာအုပ်စု ယူနစ် (ကျောက်လွှာ)ဘူမိအချိန်ယူနစ် (ကာလ)အချိန်ကာလ အတိုင်းအတာမဟာကပ်အဆင့် ကျောက်လွှာဆင့်စဉ်စနစ် (Eonothem)မဟာကပ် (Eon)နှစ်ပေါင်း ဆယ်ကုဋေနှင့် အထက် နှစ်ကုဋေကုဋာပေါင်းများစွာကပ်အဆင့် ကျောက်လွှာဆင့်စဉ်စနစ် (Erathem)ကပ် (Era)နှစ်ပေါင်း ဆယ်သန်း မှ ဆယ်ကုဋေကျောက်လွှာဆင့်စဉ်စနစ် (System)ယုဂ် (Period)နှစ်ပေါင်း တစ်သန်း မှ ဆယ်သန်းကျောက်လွှာဆင့်စဉ် (Series)အဏုယုဂ် (Epoch)နှစ်ပေါင်း သိန်းပေါင်းများစွာ မှ ဆယ်သန်းကျောက်လွှာဆင့် (Stage)ခေတ် (Age)နှစ်ပေါင်း ထောင်ပေါင်းများစွာမှ သန်းပေါင်းများစွာ ဘူမိ အချိန်ကာလ အပြည်ပြည်ဆိုင်ရာ ကျောက်လွှာပညာ ကော်မရှင် – အိုင်စီအက်စ် (International Commision on Stratigraphy – ICS) သည် သက်တမ်းကျောက်လွှာပညာကို သဘောထားနှင့် စည်းမျဉ်း ညီညွတ်ရေးအတွက် ဦးစီးဆောင်ရွက်လျက်ရှိပြီး၊ ဘူမိအချိန်ကာလအား ဘူမိအချိန်ယူနစ် (၅)ဆင့်ပါသည့် စနစ်ဖြင့် အောက်ပါအတိုင်း ငယ်စဉ်ကြီးလိုက် ပိုင်းခြားသတ်မှတ်ထားသည် - ခေတ် (Age) အဏုယုဂ် (Epoch) ယုဂ် (Period) ကပ် (Era) မဟာကပ် (Eon) တို့ ဖြစ်ကြသည်။
သက်တမ်းအလိုက် ကျောက်လွှာအုပ်စု ကျောက်လွှာတစ်ခုစီသည် ဘူမိကာလတစ်ခုစီကို ကိုယ်စားပြုသည်ဟု ဆိုသည့်အတိုင်း၊ ဘူမိ အချိန်ကာလ သတ်မှတ်မှု၌ ဘူမိအချိန်ယူနစ် ရှိသကဲ့သို့၊ ၎င်းတို့တစ်ခုစီကို ကိုယ်စားပြုသည့် သက်တမ်းအလိုက် ကျောက်လွှာအုပ်စု ယူနစ်များ ကိုယ်စီကိုလည်း ICS မှ အောက်ပါအတိုင်း အဆင့် (၅)ဆင့်ဖြင့် ငယ်စဉ်ကြီးလိုက် သတ်မှတ်ထားသည် - ကျောက်လွှာဆင့် (Stage) ကျောက်လွှာဆင့်စဉ် (Series) ကျောက်လွှာဆင့်စဉ်စနစ် (System) ကပ်အဆင့် ကျောက်လွှာဆင့်စဉ်စနစ် (Erathem) မဟာကပ်အဆင့် ကျောက်လွှာဆင့်စဉ်စနစ် (Eonothem) တို့ ဖြစ်ကြသည်။
ပေါင်းလောင်းမြို့ သည် မြန်မာနိုင်ငံ၊ ရှမ်းပြည်နယ်၊ ပအိုဝ်းကိုယ်ပိုင်အုပ်ချုပ်ခွင့်ရဒေသ၊ ပင်လောင်းမြို့နယ်ရှိ မြို့တစ်မြို့ ဖြစ်သည်။
၂၀၁၅ ခုနှစ် ဇွန်လ ၂၃ ရက်နေ့တွင် မြို့အဖြစ် သတ်မှတ်ခဲ့သည်။
အိန္ဒိယနိုင်ငံ၏ ဖွဲ့စည်းပုံအခြေခံဥပဒေဆိုင်ရာ အဋ္ဌမဇယားတွင် အိန္ဒိယသမ္မတနိုင်ငံ၏ တရားဝင်ဘာသာစကားများကို စာရင်းပြုစုထားသည်။
ဖွဲ့စည်းပုံအခြေခံဥပဒေ ပြဋ္ဌာန်းချိန်တွင် ဤစာရင်းတွင် ပါဝင်သော ဘာသာစကားသည် တရားဝင်ဘာသာစကားများကော်မရှင်တွင် ကိုယ်စားပြုခွင့်ရှိသည်နှင့် ဘာသာစကားသည် ပြည်ထောင်စု၏ ရုံးသုံးဘာသာစကားများဖြစ်သည့် ဟိန္ဒီနှင့် အင်္ဂလိပ်ဘာသာစကားတို့ကို တိုးတက်ကြွယ်ဝစေမည့် အခြေခံအချက်များထဲမှတစ်ခုဖြစ်လိမ့်မည်၊Constitution of India, Article 351. သို့သော် ထိုစာရင်းသည် နောက်ပိုင်းတွင် ပို၍ အရေးပါလာခဲ့သည်။
အိန္ဒိယအစိုးရသည် ယခုအခါ အဆိုပါဘာသာစကားများ ဖွံ့ဖြိုးတိုးတက်မှုအတွက် အတိုင်းအတာတစ်ခုအထိ ဆောင်ရွက်ရန် တာဝန်တစ်ရပ်ရှိနေပြီဖြစ်ပြီး "၎င်းတို့သည် လျင်မြန်စွာ ပေါများကြွယ်ဝလာပြီး ခေတ်မီအသိပညာကို ဆက်သွယ်ပြောဆိုရာတွင် ထိရောက်သောနည်းလမ်းများဖြစ်လာသည်" ဟူသောအချက်ကို လိုက်နာဆောင်ရွက်ရန် တာဝန်ရှိသည်။
Official Languages Resolution, 1968, para. 2. ထို့အပြင်၊ ပြည်သူ့ဝန်ဆောင်မှုအတွက် စာမေးပွဲဖြေဆိုမည့် ကိုယ်စားလှယ်လောင်းများသည် စာရွက်ကို ဖြေဆိုရန် ကြားခံဘာသာစကားအဖြစ် မည်သည့်ဘာသာစကားကိုမဆို အသုံးပြုခွင့်ရှိသည်။
Official Languages Resolution, 1968, para. 4. ဇယားဘာသာစကားများ အိန္ဒိယဖွဲ့စည်းပုံ အခြေခံဥပဒေ၊ ပုဒ်မ ၃၄၄ (၁) နှင့် ၃၅၁ အရ အဋ္ဌမအချိန်ဇယားတွင် အောက်ပါ ဘာသာစကား (၂၂ ) မျိုးအား အသိအမှတ်ပြုခြင်း ပါဝင်သည်။
အာသံဘာသာစကား ၂။
ဘင်္ဂါလီဘာသာစကား ၃။
ဘိုရိုဘာသာစကား (အိန္ဒိယနိုင်ငံ) ၄။
ဒိုဂရီဘာသာစကား ၅။
​ ဂုဇရာတ်ဘာသာစကား ၆။
ဟိန္ဒီဘာသာစကား ၇။
ဂန္နဍဘာသာစကား ၈။
ကက်ရှ်မီရီဘာသာစကား ၉။
ကုန်ကာနီဘာသာစကား ၁၀။
မိုင်ထီလီဘာသာစကား ၁၁။
မလယာဠမ်ဘာသာစကား ၁၂။
ကသည်းဘာသာစကား ၁၃။
မာရထီဘာသာစကား ၁၄။
နီပါလီဘာသာစကား ၁၅။
ဩရိဿဘာသာစကား ၁၆။
ပွန်ဂျာဘီဘာသာစကား ၁၇။
သင်္သကရိုက်ဘာသာစကား ၁၈။
ဆန်ထာလီဘာသာစကား ၁၉။
သိန္ဓီဘာသာစကား ၂၀။
တမီးလ်ဘာသာစကား ၂၁။
တယ်လူဂူဘာသာစကား ၂၂။
အူရဒူဘာသာစကား တိုးချဲ့တောင်းဆိုမှုများ လက်ရှိတွင် ပြည်ထဲရေးဝန်ကြီးဌာန၏ ထုတ်ပြန်ချက်အရ ဖွဲ့စည်းပုံအခြေခံဥပဒေပါ အဋ္ဌမဇယားတွင် ဘာသာစကား ၃၉ မျိုး ထပ်မံထည့်သွင်းရန် တောင်းဆိုမှုများရှိနေသည်။
၎င်းတို့မှာ ၁၁။
အင်္ဂလိပ်ဘာသာစကား ၁၈။
ကာရ်ဘီဘာသာစကား ၂၇။
မီဇိုဘာသာစကား ၃၃။
ပါဠိဘာသာစကား ကိုးကား ကဏ္ဍ:အိန္ဒိယနိုင်ငံ၏ ဘာသာစကားများ။
၎င်းကို မဏိပူရပြည်နယ်တွင် အများစုနေထိုင်ကြပြီး ကျန်နိုင်ငံရှိ လူ့အဖွဲ့အစည်းငယ်များနှင့် အိမ်နီးချင်း မြန်မာ နှင့် ဘင်္ဂလားဒေ့ရှ်နိုင်ငံအချို့တို့တွင်လည်း လူဦးရေ ၁.၈ သန်းခန့်က ပြောဆိုကြသည်။
၎င်းသည် ကသည်းလူမျိုးမှ ဇာတိဖြစ်ပြီး မဏိပူရအတွင်း ၎င်းသည် ရုံးသုံးဘာသာစကားနှင့် အများသုံးဘာသာစကားအဖြစ် လုပ်ဆောင်သည်။
၎င်းကို သမိုင်းဝင် မဏိပူရနိုင်ငံတော် တွင် တရားရုံးဘာသာစကားအဖြစ် အသုံးပြုခဲ့ပြီး လက်ရှိအချိန်တွင် အိန္ဒိယ၏ စီစဉ်ထားသည့် ဘာသာစကား ၂၂ မျိုးတွင် ထည့်သွင်းထားသည်။
ကသည်းသည် တရုတ်-တိဗက်နွယ်တွင် အတိအကျ အမျိုးအစားခွဲခြားထားခြင်း မရှိသော တက်ကျသံဘာသာစကားဖြစ်သည်။
၎င်းတွင် Kuki နှင့် Tangkhul တို့၏ အဘိဓာန်တူသည်။
ကဏ္ဍ:လက်တင်ဘာသာအရေးအသားဖြင့် ရေးသားသည့် ဘာသာစကားများ ကဏ္ဍ:မြန်မာနိုင်ငံ၏ ဘာသာစကားများ ကဏ္ဍ:ဘင်္ဂလားဒေ့ရှ်နိုင်ငံ၏ ဘာသာစကားများ။
Emily Jean "Emma" Stone သည် အမေရိကန်မင်းသမီးဖြစ်သည်။
သူမသည် အော်စကာဆု ၊ ဗြိတိန်ရုပ်ရှင်အကယ်ဒမီဆု နှင့် ရွှေကမ္ဘာလုံးဆု အပါအဝင် ဆုတံဆိပ်များစွာကို လက်ခံရရှိထားသူဖြစ်သည်။
၂၀၁၇ ခုနှစ်တွင် သူမသည် ကမ္ဘာ့သရုပ်ဆောင်ကြေးအများဆုံးရရှိသောမင်းသမီးအဖြစ် တိုင်းမ် မဂ္ဂဇင်းမှ သတ်မှတ်ခံခဲ့ရပြီး ကမ္ဘာ့ ဩဇာအရှိဆုံးလူ ၁၀၀ စာရင်း တွင်ပါဝင်ခဲ့သည်။
Stone သည် အရီဇိုးနားပြည်နယ်၊ Scottsdale မြို့တွင် မွေးဖွားကြီးပြင်းခဲ့ပြီး ၂၀၀၀ ခုနှစ် The Wind in the Willows ပြဇာတ်တွင် ကလေးသရုပ်ဆောင်အဖြစ်စတင်ခဲ့သည်။
ဆယ်ကျော်သက်အရွယ်တွင် လော့စ်အိန်ဂျလိစ်သို့ ပြောင်းရွှေ့ခဲ့ပြီး သူမ၏ ရုပ်မြင်သံကြားပွဲဦးထွက်အဖြစ် ဇာတ်လမ်းတွဲတခုသာထုတ်လုပ်နိုင်ခဲ့သော ဖြစ်ရပ်မှန်ရုပ်သံရှိုး In Search of the New Partridge Family (၂၀၀၄) တွင်ပါဝင်သရုပ်ဆောင်ခဲ့သည်။
မထင်မရှား ရုပ်သံဇာတ်ရုပ်များအပြီးတွင် သူမသည် Superbad (၂၀၀၇)၊ Zombieland (၂၀၀၉) နှင့် Easy A (၂၀၁၀) ကဲ့သို့သော လူကြိုက်များသည့် ဆယ်ကျော်သက် ဟာသဇာတ်ကားများတွင် ပါဝင်သရုပ်ဆောင်ခဲ့သည်။
ယင်းတို့ထဲမှ နောက်ဆုံးဇာတ်ကား တွင် Stone သည်ပထမဦးဆုံးအဖြစ် အဓိကဇာတ်ဆောင်နေရာမှ သရုပ်ဆောင်ခဲ့ပြီး အကောင်းဆုံး အမျိုးသမီးဇာတ်ပို့ ရွှေကမ္ဘာလုံးဆုအတွက် ဆန်ကာတင်စာရင်းဝင်ခဲ့သည်။
ဤအောင်မြင်မှုများပြီးနောက် သူမသည် အချစ်ဟာသရုပ်ရှင် Crazy, Stupid, Love (၂၀၁၁) နှင့် သမိုင်းဝင်ဒရာမာရုပ်ရှင်The Help (၂၀၁၁) တို့တွင် ဇာတ်ပို့နေရာများမှ ပါဝင်သရုပ်ဆောင်ခဲ့ပြီး ၂၀၁၂ တွင်ထွက်ရှိခဲ့သော စူပါဟီးရိုးရုပ်ရှင် The Amazing Spider-Man နှင့် ၂၀၁၄ ထွက် ယင်းရုပ်ရှင်၏အဆက်တို့တွင် Gwen Stacy အဖြစ် ကျယ်ပြန့်စွာအသိအမှတ်ပြုခံခဲ့ရသည်။
၂၀၁၄ ခုနှစ်တွင်၊ Stone သည် ကြေကွဲ ဟာသရုပ်ရှင် Birdman တွင် မူးယစ်ဆေးဖြတ်ထားသူတယောက်အဖြစ် သရုပ်ဆောင်ခဲ့ပြီး အကောင်းဆုံး အမျိုးသမီး ဇာတ်ပို့အကယ်ဒမီဆု အတွက် လျာထားခံခဲ့ရကာ ဂီတပြဇာတ် Cabaret ကိုပြန်လည်အသက်သွင်းတင်ဆက်ရာတွင်လည်း Sally Bowles ဇာတ်ရုပ်ဖြင့် သူမ၏ Broadway ပွဲဦးထွက်ကိုစတင်ခဲ့သည်။
၂၀၁၆ တွင်ထွက်ရှိခဲ့သောအချစ်တေးဂီတ La La Land ရုပ်ရှင်တွင် ထူးချွန်စွာ သရုပ်ဆောင်ထားသောကြောင့် သူမသည် အကောင်းဆုံး အမျိုးသမီး ဇာတ်ဆောင်အကယ်ဒမီဆုကို ရရှိခဲ့သည်။
သမိုင်းဝင် ဟာသ-ဒရာမာ The Favorite (2018) တွင် Abigail Masham ကို ဇာတ်ရုပ်ဖော်ခြင်းအတွက် တတိယမြောက် အကယ်ဒမီဆုလျာထားခံခဲ့ရသည်။
Netflix ၏ ဇာတ်လမ်းတွဲအတို Maniac (2018) တွင် ဦးဆောင်နေရာမှ ပါဝင်ခဲ့ပြီးနောက် သူမသည် ရုပ်ရှင်အဆက်ဖြစ်သော Zombieland: Double Tap (2019) နှင့် မှုခင်းဟာသ Cruella (2021) တို့တွင်သာသရုပ်ဆောင်ကာ သူမ၏အလုပ်တာဝန်ကို လျှော့ချခဲ့သည်။
Stone သည် လူရွှင်တော် နှင့် စာရေးဆရာ Dave McCary နှင့် လက်ထပ်ထားပြီး သမီးတစ်ယောက် ရှိသည်။
အကိုးအကားများ Category:Articles with hCards ကဏ္ဍ:အမေရိကန် အမျိုးသမီး ရုပ်ရှင်သရုပ်ဆောင်များ ကဏ္ဍ:သက်ရှိထင်ရှားပုဂ္ဂိုလ်များ ကဏ္ဍ:၁၉၈၈ မွေးဖွားသူများ။
အောင်ဆန်းတံဆိပ်သည် မြန်မာ့တပ်မတော်ဆိုင်ရာ စွမ်းရည်သတ္တိအတွက် ချီးမြှင့်အပ်နှင်းသည့် ဂုဏ်ထူးဆောင်တံဆိပ်တစ်ခုဖြစ်သည်။
ပြည့်စုံရမည့် အရည်အချင်းများ ရန်သူနှင့်ရင်ဆိုင်တိုက်ခိုက်ရသည့် တိုက်ပွဲတာဝန် မဟုတ်သော်လည်း အထက်မှပေးအပ်သော တာဝန်တစ်ရပ်ရပ်ကို ထမ်းဆောင်ရာ၌ မိမိ၏အသက်ဘေးအန္တရာယ်ကို မငဲ့ကွက်ဘဲ ကြံ့ခိုင်သော စိတ်ဓာတ်ဖြင့်လည်းကောင်း၊ စံတင်ထိုက်သည့် စွမ်းရည်သတ္တိဖြင့်လည်းကောင်း ထူးချွန်စွာ ဆောင်ရွက်ခြင်း။
ချီးမြှင့်ခြင်းခံရသူများ နောက်ထပ်ကြည့်ရန် အောင်ဆန်းသူရိယဘွဲ့ သူရဲကောင်းမှတ်တမ်းဝင်တံဆိပ် တိုက်ပွဲတံဆိပ် (ရွှေလင်းယုန်) ကိုးကား ကဏ္ဍ:မြန်မာ့ စစ်ဘက်ဆိုင်ရာ ဘွဲ့ / တံဆိပ်များ ကဏ္ဍ:စွမ်းရည်သတ္တိဆိုင်ရာ ဂုဏ်ထူးဆောင်တံဆိပ်များ။
ဟေလီ စတိုင်းဖဲ (; ၁၉၉၆ ဒီဇင်ဘာ ၁၁ ဖွား ) သည် အမေရိကန်သရုပ်ဆောင်နှင့်အဆိုတော်ဖြစ်သည်။
သူမသည် Peabody ဆု တစ်ဆု အပါအဝင် ရုပ်ရှင်၊ ဂီတဆုတံဆိပ်များစွာရရှိထားပြီး၊ အော်စကာဆု၊ ဗြိတိန်အကယ်ဒမီရုပ်ရှင်ဆု နှင့် ရွှေကမ္ဘာလုံးဆုတို့အတွက်လည်း ဆန်ကာတင်စာရင်းဝင်ထားခဲ့သူဖြစ်သည်။
စတိုင်းဖဲသည် အနောက်တိုင်းရုပ်ရှင် True Grit (၂၀၁၀) ဖြင့် ရုတ်ချဉ်းအောင်မြင်မှုရရှိခဲ့ပြီး၊ ထိုဇာတ်ကားဖြင့်ပင် အကောင်းဆုံး အမျိုးသမီးဇာတ်ပို့ အော်စကာဆုနှင့် BAFTA အကောင်းဆုံး အမျိုးသမီးဇာတ်ဆောင်ဆုတို့အတွက် ဆန်ကာတင်စာရင်းဝင်ခဲ့သည်။
၂၀၁၃ ခုနှစ်တွင်ထွက်ရှိခဲ့သော Ender's Game နှင့် Begin Again ရုပ်ရှင်များတွင်လည်းပါဝင်ခဲ့ပြီး၊ Pitch Perfect ရုပ်ရှင်စီးရီး (၂၀၁၅-၂၀၁၇) တွင်လည်း သူမ၏ဇာတ်ရုပ်ပီပြင်မှုကြောင့် အသိအမှတ်ပြုမှုများ ပိုမိုရရှိခဲ့ကာ၊ The Edge of Seventeen (၂၀၁၆) ရုပ်ရှင်ဖြင့် ရွှေကမ္ဘာလုံးဆုအတွက်ပါ ဆန်ကာတင်စာရင်းဝင်ခဲ့သည်။
သူမ အဓိကဇာတ်ဆောင်အဖြစ်ပါဝင်ထားသော Transformers ဇာတ်ကားတစ်ကားဖြစ်သည့် Bumblebee (၂၀၁၈) သည်လည်း ဝင်ငွေအကောင်းဆုံးရုပ်ရှင်ကားများထဲမှ တစ်ခုဖြစ်လာခဲ့သည်။
စတိုင်းဖဲသည် ကာတွန်းရုပ်ရှင် Spider-Man: Into the Spider-Verse (၂၀၁၈) တွင် Gwen Stacy / Spider-Woman အဖြစ်လည်းကောင်း၊ နက်ဖလစ် ဇာတ်လမ်းတွဲ Arcane (၂၀၂၁ – လက်ရှိ) တွင် Vi အဖြစ်လည်းကောင်း အသံသရုပ်ဆောင်လျက်ရှိသည်။
သူမသည် Apple TV+ ဟာသ-ဒရာမာဇာတ်လမ်းတွဲ Dickinson (၂၀၁၉-၂၀၂၁) တွင် Emily Dickinson အဖြစ်၊ Disney+ စီးရီး Hawkeye (၂၀၂၁) တွင် Kate Bishop အဖြစ် အဓိကဇာတ်ဆောင်နေရာများမှ သရုပ်ဆောင်ထားသည်။
စတိုင်းဖဲသည် Pitch Perfect 2 (၂၀၁၅) တွင် " Flashlight " သီချင်းကို ဖျော်ဖြေပြီးနောက် ဂီတဖက်တွင် အသိအမှတ်ပြုမှု ရရှိခဲ့သည်။
ထို့နောက် မကြာမီတွင် သူမသည် Republic Records နှင့် လက်မှတ်ရေးထိုးခဲ့ပြီး သူမ၏ ပွဲဦးထွက်သီချင်းတပုဒ်ဖြစ်သော " Love Myself " နှင့် ၎င်း၏ ပွဲဦးထွက် EP အဖြစ် Haiz (၂၀၁၅) ကိုပါဖြန့်ချိခဲ့သည်။
သူမသည် " Starving ", " Most Girls " နှင့် " Let Me Go " အပါအဝင် အောင်မြင်သောသီချင်းများကို သီးသန့် တပုဒ်ချင်းစီ ဆက်လက်ထုတ်ဝေခဲ့ပြီး၊ ၂၀၂၀ တွင်သူမ၏ဒုတိယ EP အဖြစ် Half Written Story ကိုထုတ်ဝေခဲ့သည်။
ငယ်စဉ်ဘဝ စတိုင်းဖဲ ကို ကယ်လီဖိုးနီးယားပြည်နယ်၊ လော့စ်အိန်ဂျလိစ်မြို့၊ Tarzana ရပ်ကွက်တွင် မွေးဖွားခဲ့ပြီး၊ မိခင် Cheri ( née Domasin) မှာ အဆောက်အအုံအတွင်းပိုင်းဒီဇိုင်နာတစ်ဦးဖြစ်ပြီး၊ ဖခင် Peter Steinfeld မှာ ကာယနည်းပြတဦးဖြစ်သည်။
Garza, Oscar (February 25, 2011). သူမသည် မွေးချင်းနှစ်ဦးအနက် အငယ်ဖြစ်ပြီး Griffin Steinfeld အမည်ရှိအစ်ကိုတစ်ဦးရှိသည်။
သူမ၏ဖခင်ဖက်မှ ဦးလေးသည် ကြံ့ခိုင်ရေးနည်းပြနှင့် သရုပ်ဆောင် Jake Steinfeld ဖြစ်ကာ ၎င်း၏မိခင်ဖက်မှ ဦးကြီးမှာလည်း ကလေးသရုပ်ဆောင်ဟောင်း Larry Domasin ဖြစ်သည်။
သူမ၏မိခင်ဖက်မှ အစ်မဝမ်းကွဲတော်သူ သရုပ်ဆောင် True O'Brien သည် စတိုင်းဖဲ အသက် ၈ နှစ်အရွယ်၌ ရုပ်မြင်သံကြားကြော်ငြာတစ်ခုတွင် ပါဝင်ခဲ့ရာမှ သူမကိုယ်တိုင်လည်း သရုပ်ဆောင်ခြင်းကို စိတ်ဝင်စားလာခဲ့သည်။
စတိုင်းဖဲ ၏ဖခင်သည် ဂျူးလူမျိုးဖြစ်ပြီး မိခင်မှာ ခရစ်ယာန်ဖြစ်သည်။
သူမ၏မိခင်ဖက်မှ အဘိုး Ricardo Domasin သည် (Panglao၊ Bohol) ဖိလစ်ပိုင်လူမျိုးတစ်ဝက်နှင့် အာဖရိကန်-အမေရိကန်တစ်ဝက် ကပြားဖြစ်သည်။
စတိုင်းဖဲ သည် Agoura Hills တွင် ကြီးပြင်းခဲ့ပြီး နောက်ပိုင်းတွင် ကယ်လီဖိုးနီးယားပြည်နယ် Thousand Oaks တွင် ကြီးပြင်းလာကာ၊ Ascension Lutheran ကျောင်း၊ Conejo မူလတန်းကျောင်းနှင့် Colina အလယ်တန်းကျောင်း တို့ကို တက်ရောက်ခဲ့သည်။
သူမသည် ၂၀၀၈ မှ ၂၀၁၅ ဇွန်လ အထက်တန်းကျောင်းပြီးသည်အထိ အိမ်ကျောင်းတက်ခဲ့သည်။
အနုပညာနှင့် မီဒီယာလောကမှ လက်ခံတုံ့ပြန်မှု ဂီတနှင့်သရုပ်ဆောင်ဟန်ပန်များ right| အကောင်းဆုံး အမျိုးသမီးဇာတ်ပို့ အဖြစ် ဆန်ကာတင်စာရင်းဝင်ခဲ့သည့် ၈၃ ကြိမ်မြောက် အော်စကာဆုပေးပွဲ၌ တွေ့ရသည့် Steinfeld V မဂ္ဂဇင်း စာရေးဆရာ Dylan Kelly က စတိုင်းဖဲ ကို "ရုပ်ရှင်နှင့် ရုပ်မြင်သံကြားများတွင် အထင်ကြီးလောက်သော ဇာတ်အိမ်ခန်းများနဲ့ ကျွမ်းကျင်သာလွန်မှုကိုပြသနေတဲ့ သရုပ်ဆောင်ရော၊ ဂီတမှာပါ ထက်သန်သောအနုပညာသမား" ဟု ခေါ်ဆိုခဲ့ပြီး "ကိုယ်ပိုင်ဖန်တီးတေးသွားနှင့် ခံစားချက်အပြည့်ပါ၍ ဖော်ရွေဟန်ရှိသော စာသားပိုင်နိုင်မှုတို့ ရှိတဲ့ဂီတစွမ်းရည်" ဟုလည်းပြောထားသည်။
စတိုင်းဖဲ က ၂၀၁၆ ခုနှစ် အင်တာဗျူးတစ်ခုတွင် "[ကျွန်မရဲ့] ဂီတနဲ့ဆိုရင်၊ ကိုယ့်အရှိအတိုင်းကို နေလို့ရသလို ခံစားရတယ်၊ ကိုယ့်လမ်းကြောင်း ကိုယ်ရွေးချယ်မယ်၊ ကိုယ့်ဘဝအတွေ့အကြုံကို တခြားမဟုတ်ဘဲ ကိုယ့်လမ်း၊ ကိုယ့်စာသားနဲ့ဖြစ်အောင်ထားမယ်" ဟု ပြောကြားခဲ့သည်။
“ဂီတက (သူမရဲ့) သရုပ်ဆောင်မှုအပေါ်မှာ ဩဇာလွှမ်းမိုးမှု တော်တော်ကြီးတယ်” အဲဒီနှစ်ခုက “တခုနဲ့တခု ယှက်နွှယ်နေတာ” လို့လည်း သူမက ဆက်ပြောခဲ့သည်။
Variety မဂ္ဂဇင်း စာရေးဆရာ Natalie Weiner မှလည်း စတိုင်းဖဲ သည် "အမျိုးသမီးစွမ်းရည်မြှင့်တင်ခြင်းဆိုင်ရာအယူအဆအချို့ [...] သူမ၏ဂီတထဲသို့ရေးရေးလေး" ထည့်သွင်းနေခဲ့သည်ဟုဆိုထားသည်။
မိမိကိုယ်ကို ချစ်ခင်ခြင်းသည် ဂီတဖန်တီးရာတွင် သူမ အသုံးပြုနေကျအာဘော်တစ်ခုဖြစ်သည်။
စတိုင်းဖဲ သည် "အနုပညာနဲ့ပတ်သတ်၍ အမှန်တကယ်ဂရုစိုက်သော အနုပညာရှင်တဦး" အဖြစ် သူမအား အမှတ်ရကြရန် မျှော်လင့်သည်ဟု ဆိုခဲ့ဖူးသည်။